समबारखालि बेलासि समाव खवांनि कौशिक दे मुंनि नंखाय खौरांगिरिआ पथालिबाम पानितलानि अनुज हेमरम मुंनि गुबुन सासे लाइमोनखौ लोगोआव लानानै दाबि खालामनाय रांखौ लांनो साह बागाननि मावख’आव हाबफैयो। बिसोर मावख’आव हाबनाय लोगो लोगोनो बागाननि मेनेजारआ माखासे मावथिफोरनि हेफाजाबजों नंखाय खौरांगिरिखौ हमथानानै दोनो। उनाव As 04-V- 8926 नम्बरनि गंसे स्कुटिजों लोगोसे सानैखौबो नेमुगुरि पुलिसनि आखाइयाव गथायनानै होयो।